# የአዲስ ኪዳን መሠረቶች – ሞጁል ሦስት – የማርቆስ ወንጌል

# የመወያያ ጥያቄዎች

1. ከትምህርቱ ያገኛችሁት እጅግ ወሳኝ የሆነ ነገር ወይም ከትምህርቱ በውል ያልተረዳችሁት ነገር ምንድን ነው??
2. የማርቆስ ወንጌል ቀደምት ተደራሲያን እነማን ናቸው?
3. በማርቆስ ወንጌል ውስጥ ኢየሱስ ኃይሉን የገለጠው እንዴት ነው?
4. ኢየሱስ በመሲሃዊ አገልግሎቱ መከራን የተቀበለው እንዴት ነው?
5. ኢየሱስ በትንሣኤው ድልን የተቀዳጀው እንዴት ነው?
6. መከራን እንደሚቀበል አገልጋይ ኢየሱስ ስለ መሲሁ የተነገረውን የብሉይ ኪዳንን ጥበቃዎች የፈጸመው እንዴት ነው?
7. በዚህስ ዘመን ሰዎች ኢየሱስን በትክክል የማይረዱት እንዴት ነው? የማርቆስ ወንጌል የእርሱን እውነተኛ ማንነት የገለጸው እንዴት ነው?
8. በወቅታዊ ሁኔታዎቻችሁና አገልግሎታችሁ አገልጋይ መሪነትን የምታሳዩት እንዴት ነው?
9. የክርስቶስ ተከታይ መሆን በዚህ ዘመን በምንኖረው ኑሮ መከራና ችግር ሊያስከትል እንደሚችል ማወቃችንን እንዴት እናረጋግጣለን?
10. በመከራዎቻችንና በአገልግሎታችን የእግዚአብሔርን ኃይል መጠቀም ያለብን እንዴት ነው?
11. በመከራና በስደቶቻችን መካከል በክርስቶስ ድል ተስፋ በማድረግ ልንጸና የምንችለው እንዴት ነው?
12. መንግሥቱ ለጊዜው ተሰውራ ባለችበት፣ እድገቷም በጣም አዝጋሚ በሆነበት እንዲያውም መከራ በሞላበት ሁኔታ ውስጥ ልንኖር የሚገባን እንዴት ነው?

 **በዋና ዋና ሃሳቦች ላይ የቀረበ የክለሳ ዐረፍተ-ነገር –ድል አድራጊው ንጉሥ:** ኢየሱስ የእስራኤል ንጉሥ፣ የዳዊትን ዙፋንና በህዝቡ ላይ ያለውን ገዢነት ወደቀደመው ክብሩ የሚመልስ የዳዊት ልጅ እንደሆን ተናግሯል። መንግሥቱ እንደመጣች በረከቷም ንስሓ ለሚገቡና ለሚያምኑ ሁሉ እንደሚሰጥ በማወጅ የምሥራቹን አበስሯል። ተፈጥሮን በመቆጣጠር፣ አጋንንትን በማስወጣት፣ የታመሙትን በመፈወስ፣ ሙታንን በማስነሳት፣ ለእርሱ ሥልጣን እንዲታዘዙና ራሳቸውን እንዲሰጡ በማሳሰብ፣ ኃጢአትንም ይቅር በማለት ኃይሉንና ሥልጣኑን ገለጧል። ኢየሱስ በተጨማሪም ጠላቶቹን ሁሉ ድል አድርጓል፣ ሆኖም እርሱ ዳግመኛ እስኪመጣ ድረስ አሁንም በታላቅ ቁጣ ውስጥ አሉ ስለዚህ የእርሱ ሕዝቦች የሆንን እኛ ዛሬም በውጊያ ላይ ነን። ሆኖም የምንዋጋው ከተሸነፉ ጠላቶቻችን ጋር ነው የኢየሱስ ድል አንድ ቀን የገለጣል የድሉም አንድምታዎች በሙላት ይገለጣሉ።

**የነገረ-ጉዳይ ጥናት:** በማርቆስ 4:35-41 ውስጥ ኢየሱስ ማዕበሉን ጸጥ ሲያደርግ፣ ከኢየሱስ ጋር ከባህሩ ማዶ ወደሚጠብቃቸው ተልዕኮ ለመሻገር ከዚያ የተሻለ ስጋት የሌለበት ስፍራ አልነበረም። በማዕበሉ መካከል ከመገኘት የተሻለ አስተማማኝ ስፍራ አልነበረም። በብሉይ ኪዳን፣ ባህሮች የእግዚአብሔር መንግሥት ጠላቶች ተምሳሊቶች ሆነው የገለጣሉ። ስለዚህም ኢየሱስ በንፋሱና በሞገዱ ላይ ሥልጣኑን ሲገልጥ፣ በጠላቶቹ ሁሉ ላይ ሥልጣኑን ማሳየቱ ነበር። በዚህም ረገድ፣ ባህሩን ጸጥ ማድረጉ የሞቱና የትንሣኤው ቅምሻ ሲሆን ሞትን ራሱን ድል እንደሚያደርግ ማሳያ ነው። በእግዚአብሔር መንግሥት ውስጥ፣ አደጋና ዋስትና አብረው ይሄዳሉ። በውጊያ መካከል ስላለን አደጋ አለ። ሆኖም በዚያ ዋስትናም ደግሞ አለ ምክንያቱም ኢየሱስ ጠላቶቹን ድል ስላደረገና ከእኛ ጋር ስላለ ነው።

የመወያያ ጥያቄዎች

1. በእግዚአብሔር መንግሥት ውስጥ አደጋና ዋስትና አብረው ይሄዳሉ ስለሚለው አባባል ምን ታስባላችሁ?
2. ሊመጣባችሁ የሚችለውን አደጋ ለማስቀረት ስትሉ በመንግሥቱ ውስጥ የተሰጣችሁን ጸጋ የመጠቀም ፈተና ገጥሟችሁ ያውቃልን? ስጦታዎችችሁን አገልግሎት ላይ እንዳታውሉ ፍርሃት ገድቧችሁ ያውቃልን? አብራሩ።
3. የተዋጣላቸው የመንግሥቱ ወኪሎች ከመሆን የሚያግዱዋችሁ ፍርሃቶች ምንድን ናቸው?
4. የእናንተ ቤተክርስቲያን በእግዚአብሔር መንግሥት ውስጥ የተዋጣላት ከመሆን የሚያግዷት ፍርሃቶች ምንድን ናቸው?
5. በእናንተ ልምምድ ለንጉሡ ለኢየሱስ መገዛት ማለት ምን ማለት ነው?

ተግባራዊ የቤት ሥራ

* በቂ ገንዘብ የለኝም የሚለው ፍርሃት ዐሥራት ከመክፈል እንደማያግዳችሁ እርግጠኛ ሁኑ።
* መሳለቂያ መሆን ወይም ሰዎች ሳይረዷችሁ ሲቀሩ ወይም ሳይቀበሏችሁ ሲቀሩ ወንጌልን ከማድረስ የማያቅቧችሁ መሆኑን እርግጠኛ እንሁን።
* ለአንዳንድ ኃጢአቶች የእግዚአብሔርን ይቅርታ መቀበል የሚያዳግታችሁ ከሆነ፣ ስለ ጉዳዩ ከበሰሉ ክርስቲያኖች ጋር ተነጋገሩበት።
* ሰዎች ስለ እናንተ ያስባሉ የምትሉትን ሃሳብ በመፍራት አማኝ ጓደኞቻችሁን ወደቤታችሁ ከመጋበዝና ለእነርሱ በረከት ከመሆን እንደማትገደቡ እርግጠኛ ሁኑ።
* ሳታስቡበትና በግድየለሽነት አደገኛ ወደ ሆነ ሁኔታ ውስጥ አትጣሉ፣ ሆኖም ጌታን ማገልገል አደጋ ውስጥ ከጣላችሁ፣ አትፍሩ!